- Hindi News
- National
- माकपा शासित प्रदेश में हो रहे खूनी हिंसा के विरोध में जनाधिकार समिति ने किया प्रदर्शन
माकपा शासित प्रदेश में हो रहे खूनी हिंसा के विरोध में जनाधिकार समिति ने किया प्रदर्शन
सभा को संबोधित करते पूर्व विधायक अमित यादव।
भास्कर न्यूज | कोडरमा
जनाधिकारसमिति ने माकपा शासित प्रदेश में हो रहे खूनी हिंसा के विरोध में बुधवार को झुमरी तिलैया स्थित स्थानीय झंडा चौक पर प्रदर्शन किया मौके पर समिति के लोगों ने अपराह्न एक से चार बजे तक विरोध स्वरूप धरने पर बैठे रहे। धरना स्थल पर एक सभा का आयोजन किया गया।
सभा को संबोधित करते हुए भाजपा के पूर्व विधायक अमित यादव, वरिष्ठ नेता रमेश सिंह, सांसद प्रतिनिधि रामचंद्र सिंह, भाजपा जिलाध्यक्ष वीरेंद्र सिंह ने कहा कि माकपा सरकार बनने के बाद केरल में राष्ट्रवादी विचारों के पोषक आरएसएस सहित इसके अनुशासिक संगठनों के कार्यकर्ताओं की हत्या का जो निर्मम दौर चल पड़ा है वह अत्यंत अमानवीय, असहिष्णु, अलोकतांत्रिक निर्ममता की पराकाष्ठा है।
समिति के जिला संयोजक देवेंद्र कुमार ने कहा कि केरल में राज्य सरकार के संरक्षण में संघ, भाजपा अन्य विरोधी विचार वालों के खिलाफ खूनी हिंसा को अंजाम दिया जा रहा है।सभा को जूही दास गुप्ता, मानिक चंद सेठ, अजय कुमार वर्मा, सुधीर पांडेय, अनुराग सिंह, राजेश नवनीत, सुनिल कुमार, संतोष कुमार, रंजीत सिंह आदि ने भी संबोधित किया।
धरना के बाद समिति की ओर से राष्ट्रपति के नाम एक स्मार पत्र उपायुक्त को सौंपा गया। मौके पर आलोक कुमार सिन्हा, शंकर साव, सुभाष प्रसाद वर्णवाल, वीरेंद्र सिंह, मनोज राणा, दिलीप सिंह, चंदन कुमार, रामप्रवेश पांडेय, संतोष झा, सुनील कुमार, विजय यादव, लखन कुमार सिंह, सुदर्शन श्रीवास्तव, दिलीप गुप्ता, राजकिशोर प्रसाद सहित अन्य लोग मौजूद थे।
tgl_Latn sot_Latn hin_Deva hin_Deva awa_Deva mar_Deva hin_Deva hin_Deva hin_Deva mai_Deva